Document ID: /roh_data/filtered/fineweb-2-filterrobots_roh.jsonl.gz/69941

Beat Feuz ha gì in retard da 0,39 secundas sin il victur. Per vegnir segund han mancà sulettamain 4 tschientavels.
Segund meglier Svizzer a Chamonix è Ralph Weber sin posiziun 18. Er il Turitgais Niels Hintermann po esser cuntent - il giuven da 20 onns è vegnì 21avel. Quai è ses meglier resultat en la cuppa mundiala. El ha er dumagnà il Grischun Carlo Janka. Lez n'ha betg mussà ina buna cursa ed è vegnì 23avel, gist suenter il Norvegiais Kjetil Jansrud che n'è er betg cuntent cun ses resultat.
Per Dominik Paris è quai la tschintgavla victoria en la cuppa mundiala. Quatter giadas ha el gudagnà ina cursa rapida ed ina giada in Super-G.
RR novitads 14:00